D'ar 4 a viz Kerzu e oa en em vodet un tri c'hant bennak a dud e kêr an  Oriant da c'houlenn ma va dieubet ar c'hwec'h    Breizhad toullbac'het er mare-mañ. Sioul e oa chomet ar vanifestadeg daoust d'an aergelc'h stegn a veze santet a-wechoù, dirak ti an Telegramme, da skouer. Un huadeg a oa bet da gondaoniñ «enklask» ar gazetenn-se diwar-benn an Emsav (s.o. niv. 218). Liesseurt e oa an dud o tibuniñ : emsaverien sevenadurel, politikel, tud war o anv dezho o-unan, yaouank ha  kozh. Eeun e oa goulenn ar vanifesterien : dieubiñ ar pemp Breizhad toullbac'het e bro Bariz da-geñver afer Plevin, hag ivez dieubiñ Annie Alexandre toullbac'het e Roazhon dre m'he doa degemeret stourmerien euskarat en he zi. Reizh e vefe hervez Patrig Korle, kadoriad komite skoazell ar brizonidi en Oriant. «Breizh n'eo ket feuls. Ne ra nemet respont d'an argadoù a c'houzafiv (...) Dibabet hon eus bevafi war-sav ha netra na c'hello herzel ouzhomp. Hon mignoned a rank distreiñ en hon c'hichen (...) Polis ha  justis direizh ar Stad a rank mont kuit eus Breizh».